11. ΣΥΝΤΑΚΤΙΚΗ ΠΡΑΞΙΣ υπ’ αριθ. 60 της 26/30 Ιουν. 1945 (ΦΕΚ Α΄ 167) Περί της αποκαταστάσεως της αυτοτελείας των ανωτάτων εκπαιδευτικών ιδρυμάτων. Άρθρ.1-2.(Προσωρινής ισχύος. Αφεώρων την σύστασιν επιτροπών ίνα αποφανθώσι περί της τυχόν ασυμβιβάστου προς το λειτούργημα συμπεριφοράς καθηγητών ή υφηγητών των ανωτάτων εκπαιδευτικών ιδρυμάτων). Άρθρ.3.-1-5(Προσωρινής ισχύος, ως άνω). 6.«Καταργούνται τα άρθρ. 1 έως και 6 του Α.Ν. 1755/1939, ως και το άρθρ. 3 του Νόμ. 6067/1934 και το άρθρ. 119 του Νόμ.1895/1939. Περί των δια των διατάξεων τούτων οπωσδήποτε ιδρυθεισών ή μετατραπεισών ή τροποποιηθεισών εδρών αποφαίνεται η οικεία Σχολή ή ο οικείος Σύλλογος Καθηγητών κατά τας διατάξεις του παρόντος άρθρ. 3 της Συντακτικής Πράξεως 60/1945. Εν περιπτώσει δε μη καταργήσεως έδρας τινός ο ταύτην κατέχων καθηγητής κρίνεται κατά τας διατάξεις του αυτού άρθρ. 3 της Συντακτικής Πράξεως 60/1945». Η παρ. 6 αντικατεστάθη ως άνω δια του άρθρ. 2 της Συντ. Πράξεως 67/1945 (ΦΕΚ Α΄ 192). Άρθρ.4-5.(Προσωρινής ισχύος. Αφεώρων την τύχην καθηγητών αντικανονικώς διορισθέντων κατά την κατοχήν). Άρθρ.6.-1.Οι καθηγηταί πάντων των ανωτάτων εκπαιδευτικών Ιδρυμάτων απαλλάσσονται της υπηρεσίας λόγω ορίου ηλικίας, του σχετικού Β.Δ/τος δημοσιευομένου κατά την λήξιν του διδακτικού πανεπιστημιακού έτους, καθ’ ο συμπληρούν το 70όν έτος της ηλικίας των. 2.Δια την βεβαίωσιν του ορίου ηλικίας ισχύουν δι’ άπαντα τα ανώτατα εκπαιδευτικά ιδρύματα αι διατάξεις του άρθρ. 70 εδάφ. 4 του Νόμ. 5343/1932. 3.Οι λόγω ορίου ηλικίας απαλλασσόμενοι της υπηρεσίας καθηγηταί ως και οι ήδη εν γένει συνταξιοδοτούμενοι καθηγηταί των ανωτάτων εκπαιδευτικών ιδρυμάτων, διατηρούν πλήρεις τας αποδοχάς του εν ενεργεία καθηγητού μέχρι της υπογραφής της συνθήκης ειρήνης μεταξύ της Ελλάδος και των μετ’ αυτής εμπολέμων κρατών και επί τρεις εισέτι μήνας μετ’ αυτήν. Άρθρ.7-8.(Προσωρινής ισχύος). Άρθρ.9.-1.(Προσωρινής ισχύος). 2.«Καταργούνται πάσαι αι ισχύουσαι διατάξεις περί εκλογής καθηγητών ή υφηγητών των Πανεπιστημίων Αθηνών και Θεσσαλονίκης, και της Ανωτάτης Σχολής Οικονομικών και Εμπορικών Επιστημών και τίθενται εν ισχύϊ τα άρθρ. 54 επ. 74 επ. και 88 επ. του Νόμ. 5343/1932 «περί οργανισμού του Πανεπιστημίου Αθηνών» εφαρμοζόμενα αναλόγως δια πάντα τα ανώτατα ταύτα εκπαιδευτικά ιδρύματα, και δυνάμενα να τροποποιηθώσι δια νεωτέρων Νόμων». Το εδάφ. 2 αντικατεστάθη ως άνω δια του άρθρ. 4 της Συντ. Πράξεως 67/1945 (ΦΕΚ Α΄ 192). 3.Παρέχεται η εξουσιοδότησις, όπως δια Νόμων ρυθμισθή η αποκατάστασις της αυτοτελείας της Ανωτάτης Γεωπονικής Σχολής Αθηνών, της Παντείου Σχολής Πολιτικών Επιστημών και της Ανωτάτης Σχολής Καλών Τεχνών, επεκτεινομένων και προσαρμοζομένων αναλόγως και επί των Ανωτάτων τούτων εκπαιδευτικών Ιδρυμάτων των διατάξεων της παρούσης Συντακτικής Πράξεως. 4.Δια της παρούσης Συντακτικής Πράξεως κυρούνται αφ’ ης ίσχυσαν αι διατάξεις του Νόμ. 361/1945 «περί ανασυγκροτήσεως της Θεολογικής και της Ιατρικής Σχολής του Πανεπιστημίου Θεσσαλονίκης». 5.Καταργείται πάσα διάταξις αντικειμένη εις την παρούσαν Συντακτικήν Πράξιν, ης η ισχύς άρχεται από της δημοσιεύσεώς της εις την Εφημερίδα της Κυβερνήσεως. 